LATVIJAS REPUBLIKA

**Daugavpils pilsētas dome**

reģ.Nr. 90000077325

Kr.Valdemāra iela 1, Daugavpils, LV-5401

Iepirkums saskaņā ar Publisko iepirkumu likuma 82.pantu

**“Komutācijas iekārtu piegāde Daugavpils pilsētas domei”**

identifikācijas numurs **DPD 2015/1**

**Iepirkumu komisijas sēdes protokols Nr.5**

2015.gada 23.februārī

SĒDE NOTIEK Daugavpilī, K.Valdemāra ielā 1, 216. kabinetā

SĒDE SĀKAS plkst.10.00.

SĒDĒ PIEDALĀS:

|  |  |
| --- | --- |
| Komisijas priekšsēdētāja | Inga Goldberga – Daugavpils pilsētas domes izpilddirektore, |
| Komisijas priekšsēdētājas vietnieceKomisijas loceklis Dmitrijs Burunovs | Evelīna Ugarinko – Daugavpils pilsētas domes Centralizētās grāmatvedības galvenā grāmatvede,Daugavpils pilsētas domes Vispārējās nodaļas Datortīkla vecākais administrators |
| PROTOKOLĒ komisijas loceklis: | Jurijs Bārtuls – Daugavpils pilsētas domes Centralizēto iepirkumu nodaļas jurists. |

Komisijas izveidošanas pamats: Daugavpils pilsētas domes priekšsēdētāja 2015.gada 26.janvāra rīkojums Nr.26

**Komisijas sēdes darba kārtība:** Lēmuma par uzvarētāju pieņemšana.

**Lēmuma par uzvarētāju pieņemšana**

1.1. Komisijas priekšsēdētāja Inga Goldberga paziņo sēdi par atklātu, nosauc komisijas sastāvu un ziņo sēdes darba kārtību.

 1.2. Komisijas priekšsēdētāja I.Goldberga ziņo, ka iepirkumam „Komutācijas iekārtu piegāde Daugavpils pilsētas domei” (turpmāk – iepirkums) dalību bija pieteikuši četri pretendenti: SIA „Komerccentrs DATI grupa”, SIA „ALFA DROŠĪBA GROUPS”, SIA “MAKSIKOMS” un SIA “MIKSS SERVISS”.

 1.3. Pretendenti piedāvāja šādu līgumcenu:

|  |  |  |
| --- | --- | --- |
| Nr.p.k. | Pretendents | Piedāvātā līgumcena *euro* bez PVN |
| 1.3.1. | SIA „Komerccentrs DATI grupa” | 8288,00 |
| 1.3.2. | SIA „ALFA DROŠĪBA GROUPS” | 3394,56 |
| 1.3.3. | SIA “MAKSIKOMS” | 4073,25 |
| 1.3.4. | SIA “MIKSS SERVISS” | 2960,00 |

 1.4. 2015.gada 9.februāra slēgtā sēdē (prot. Nr.3) iepirkumu komisija izskatīja pretendentu iesniegto dokumentu atbilstību iepirkuma nolikuma prasībām un konstatēja, ka pretendenti SIA „Komerccentrs DATI grupa”, SIA “MAKSIKOMS” un SIA “MIKSS SERVISS” ir iesnieguši visus Nolikumā noteiktos dokumentus, kuri apliecina pretendentu kvalifikāciju un atbilstību iepirkuma Nolikuma nosacījumiem. Komisija konstatēja, ka pretendents SIA „ALFA DROŠĪBA GROUPS” nav apliecinājis savu kvalifikāciju Nolikumā noteiktajā kartībā. Nolikuma 5.1.2.apakšpunkts nosaka prasību, ka pretendents 2 (divos) iepriekšējos gados veicis vismaz 2 (divas) iepirkuma priekšmetam līdzīgu preču (komutācijas iekārtu) piegādes, savukārt, nolikuma 5.2.3.apakšpunkts paredz pienākumu iesniegt noteikta satura aprakstu par iepriekš veiktajām komutācijas iekārtu piegādēm un pievienot vismaz vienu pozitīvu atsauksmi. Pretendents ir iesniedzis apliecinājumu par pieredzi, ko nevar pielīdzināt Nolikuma 5.2.3.apakšpunktā minētajiem dokumentiem. Pamatojoties uz Publisko iepirkumu likuma 2.panta 2.punktu, iepirkuma nolikuma 5.3.3.apakšpunktu, komisija nolēma izslēgt no tālākas dalības iepirkumā un neizskatīt pretendenta SIA „ALFA DROŠĪBA GROUPS” piedāvājumu.

 1.5. 2015.gada 9.februāra slēgtā sēdē (prot. Nr.3) iepirkumu komisija izskatīja pretendentu tehnisko piedāvājumu atbilstību nolikuma tehniskās specifikācijas prasībām un atzina pretendentu SIA „Komerccentrs DATI grupa”, SIA “MAKSIKOMS” un SIA “MIKSS SERVISS” tehniskos piedāvājumus par atbilstošiem.

 1.6. 2015.gada 9.februāra slēgtā sēdē (prot. Nr.3) komisija konstatēja, ka no visiem iesniegtajiem atbilstošajiem piedāvājumiem zemāko cenu piedāvā pretendents SIA “MIKSS SERVISS”. Komisija nolēma atzīt SIA “MIKSS SERVISS” par pretendentu, kuram būtu piešķiramas līguma slēgšanas tiesības iepirkumā un pārbaudīt Publisko iepirkumu likuma 8.2 panta piektās daļas 1. un 2.punktā minēto apstākļu esamību attiecībā uz pretendentu.

 1.7. 2015.gada 10.februāra slēgta sēdē (prot.Nr.3) komisija konstatēja, ka pretendentam SIA “MIKSS SERVISS” ir aktuāls nodokļa parāds EUR 9685,17 apmērā. Pamatojoties uz Publisko iepirkumu likuma 8.2 panta astotās daļas 2.punktu, iepirkumu komisija informēja pretendentu SIA “MIKSS SERVISS” par nodokļa parādu un noteica termiņu konstatēto parādu nomaksai un parādu nomaksas apliecinājuma iesniegšanai līdz 2015.gada 26.februārim.

1.8. Komisijas loceklis J.Bārtuls ziņo, ka iepirkumu komisijā ir saņemta Valsts ieņēmumu dienesta 20.02.2015. izziņa Nr.8.23.1-18/84, atbilstoši kurai redzams, ka pretendentam ir uzņēmuma ienākuma nodokļa parāds 11,00 *euro* apmērā.

 1.9. Komisija izskata saņemto izziņu. Publisko iepirkumu likuma 8.2 panta piektās daļas 2.punkts nosaka, ka pasūtītājs izslēdz pretendentu no dalības iepirkumā, ja pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Ņemot vērā, ka pretendentam SIA “MIKSS SERVISS” nodokļa parāds nepārsniedz 150 *euro*, komisija atzīst, ka pretendents SIA “MIKSS SERVISS” atzīstams par uzvarētāju iepirkumā.

 1.10. Ņemot vērā augstāk minēto un pamatojoties uz Publisko iepirkumu likuma 8.2 panta devīto daļu, iepirkumu komisija **nolemj:**

 1.10.1. atzīt par uzvarētāju iepirkumā „Komutācijas iekārtu piegāde Daugavpils pilsētas domei”, identifikācijas numurs DPD 2015/1 un piešķirt līguma slēgšanas tiesības – **SIA „MIKSS SERVISS”**, reģ.Nr.41503021170, juridiskā adrese: Lāčplēša iela 28-6, Daugavpils;

 1.10.2. uzdot komisijas loceklim J.Bārtulim sagatavot informatīvo vēstuli par pieņemto lēmumu pretendentiem;

 1.10.3. pēc iepirkuma līguma noslēgšanas normatīvajos aktos noteiktajā kartībā publicēt informatīvu paziņojumu par noslēgto līgumu Iepirkumu uzraudzības biroja mājas lapā www.iub.gov.lv un Daugavpils pilsētas domes mājas lapā www.daugavpils.lv.

*Balsojums: 4 balsis “par”, “pret” – nav, “atturas” – nav.*

SĒDE BEIDZAS plkst.10.11.

Komisijas priekšsēdētāja I.Goldberga

Komisijas priekšsēdētāja vietniece E.Ugarinko

Komisijas loceklis D.Burunovs

Protokolē komisijas loceklis J.Bārtuls